kardosdrur/scandi-wiki huggingface dataset:
Kenneth Jonassen

Kenneth Jonassen (født 3. juli 1974) er en dansk badminton-spiller, der i 2009 var Danmarks næstbedste herresinglespiller efter Peter Gade. Kenneth Jonassen er søn af lokal- og regionalpolitiker Birgit Jonassen, (DF).

Efter 3 succesrige år som landstræner i England, vendte han tilbage til Danmark og er blevet assisterende landstræner. I oktober 2016 overtog han posten som landstræner fra Lars Uhre.

Kenneth Jonassens spiller-CV 
 EM-guld 2008
 EM sølv 1998, 2002, 2004 og 2006
 German Open 2001
 Korea Open 2003
 Dutch Open 2004
 Singapore Open 2004
 DM-guld 2004 og 2008

Kenneth Jonassens træner-CV 
 
 2003-10 Spillende træner i Greve
 2008-10 Centertræner Badminton Danmark
 2010-13 Landstræner i Badminton England
 2013-2016 Assisterende landstræner i Badminton Danmark
 2016- Cheflandstræner i Badminton Danmark

Eksterne henvisninger 
 

Badmintonspillere fra Danmark
Badmintontrænere fra Danmark
Personer fra Herning
Gravitationel singularitet

En gravitationel singularitet eller tyngderelateret singularitet er et punkt eller en linje i rumtiden hvor krumningen går mod uendelig (fortegnet er irrelevant – se nedenfor).

Rumtiden skal ses som en glat overflade, hvorpå en hvilken som helst masse vil lave en fordybning. Denne fordybning forårsager, at andre genstandes retning (herunder stråling som f.eks. lys) bliver afbøjet. I de fleste tilfælde er denne fordybning ikke stor nok til, at lys bliver afbøjet i en ekstrem grad. Men hvis der er et sted på overfladen, hvor krumningen er uendeligt stor, vil selv lys blive afbøjet og ultimativt opslugt.

Hvis fortegnet for krumningen er negativt, har man i de fleste tilfælde et sort hul. Er fortegnet derimod positivt, er der tale om et hvidt hul.

Begivenhedshorisonten

Grænsen for en singularitet kaldes begivenhedshorisonten. 

For et sort hul gælder: Indtil lys (eller, i teorien, en anden genstand) kommer til dette punkt, er det teoretisk muligt for det at undslippe, hvis det bevæger sig i en retning præcis vinkelret på overfladen, med lysets hastighed. Efter krydsningen af denne nulgrænse, er der intet der undslipper.

Singularitet
Nåde

Nåde er et flertydigt begreb:

 Nåde (religion) - I religiøs forstand betegner nåde en tilstand, hvor den der har nåde, har Guds velvilje og kærlighed.

 Nåde (tilgivelse) - tilgivelse eller fritagelse fra straf i f.eks. vendingen "at bede om nåde".

 Nåde (prædikat) - prædikat (en høflig omtale- og tiltalteform), der bruges om/til visse højadelige personer (i Danmark traditionelt om/til baroner/baronesser, lensbaroner/lensbaronesser, grever/grevinder/komtesser og lensgrever/lensgrevinder).

Etik
Religion
Dipol

En dipol er en elektromagnetisk størrelse, som har to poler. Der kan være tale om en elektrisk dipol, som består af to lige store ladninger med modsat fortegn tæt på hinanden - eller en magnetisk dipol, der dannes af lukkede strømme.

Dipoler anvendes i radioantenner i form af en elektrisk dipolantenne og magnetisk dipolantenne - fødet med vekselstrømme.

Molekylære dipoler 
Mange molekyler har dipolmomenter som skyldes at positive og negative ladninger på de forskellige atomer ikke er ensartet fordelt over hele molekylet. For eksempel:

(positiv) H-Cl (negativ)

Et molekyle med et permanent dipolmoment kaldes et polært molekyle. Et molekyle bliver polariseret når det bærer en induceret dipol. Kemikeren Peter Debye var den første som studerede molekylære dipoler i detaljer, og dipolmomenter bliver målt i enheden debye, opkaldt efter ham.

Der findes forskellige typer af dipoler i molekyler:
 Permanente dipoler: når to atomer i et molekyle har væsentligt forskellig elektronegativitet; det ene atom tiltrækker elektroner mere end det andet, og bliver derfor mere negativt. Det andet atom bliver tilsvarende mere positivt.
 Inducerede dipoler Disse forekommer når et molekyle med en permanent dipol frastøder det andet molekyles elektroner, således at der "induceres" et dipolmoment i det andet molekyle. Der kan også induceres et dipolmoment ved at placere molekylet i et elektrisk eller et magnetisk felt.

Typiske værdier for gasfasen af nogle kemiske forbindelser, angivet i debye-enheder er: :

 kuldioxid: 0
 kulmonoxid: 0,112
 ozon: 0,53
 fosgen: 1,17
 vanddamp: 1,85
 hydrogencyanid: 2,98
 cyanamid: 4,27
 kaliumbromid: 10,41

Disse værdier fås ved at måle den dielektriske konstant. Når symmetri i et molekyle betyder at det ikke har et nettodipolmoment, sættes værdien til 0. De højeste dipolmomenter ligger omkring 10-11 D. Man kan udlede information om molekylets geometry når dipolmomentet kendes. F.eks. illustrerer ovenstående data at kuldioxid er et lineært molekyle, mens ozone ikke er.

Kilder 

Elektromagnetisme
Jesper Helsø

H.E. Hans Jesper Helsø (født 9. juli 1948), forhenværende dansk forsvarschef.

Helsø indkaldes i 1968 til Forsvaret og bliver i første omgang sergent og officer af reserven. I 1974 bliver han premierløjtnant og gør de følgende fire år tjeneste ved Kongens Artilleriregiment. I 1982-83 er han – nu som kaptajn – på generalstabskursus i USA. I 1990 udnævnes han til oberstløjtnant og kommer tilbage til artilleriet som afdelingschef i et par år. Efter en kortere stabstjeneste ved Hærens Operative Kommando bliver han chef for Kongens Artilleriregiment i et par år. I 2000-02 er han chef for Hærens Operative Kommando, og herefter chef for Forsvarsstaben frem til udnævnelsen til forsvarschef. I august 2008 faldt Helsø for forsvarets aldersgrænse og blev afløst af Tim Sloth Jørgensen.

Tjenesteforløbet har været suppleret med et par internationale udsendelser; først på Cypern (UNFICYP) i 1979 og siden ved UNPROFOR på Balkan i 1995.

Helsø må i 2002 – et par måneder før planlagt – træde til som forsvarschef som følge af Christian Hvidts tidlige fratræden. Perioden som forsvarschef præges især af omstillingen af Forsvaret fra at være et mobiliseringsforsvar til at være et værnepligtsbaseret professionelt forsvar, hvor udsendelser udgør en betydelig del af indsatsen. Planlægningen af denne ændring skete i Forsvarets egen ledelse og er beskrevet i udsendelsen K-notatet i tv-serien Magtens billeder.

Efter sin tid som forsvarschef har Helsø engageret sig i organisationer som knytter sig til Forsvaret, bl.a. som medlem af Soldaterlegatets legatuddelingskomite og bestyrelsen for KFUMs Soldatermission.

Helsø er gift og har fire børn.

Helsø er tildelt: Storkors af dannebrogordenen (tildelt den 1. januar 2007), Hæderstegnet for god tjeneste i Hæren, Reserveofficersforeningen i Danmarks hæderstegn, Fredsprismedaljen, Storkorset af det estiske Ørnekors, Storofficer af den franske l´ordre national mérite, Kommandørkorset af den amerikanske Fortjenstlegion, Medaljen for støtten til Letlands medlemskab i NATO, FN-medaljen for tjeneste i Cypern og Bosnien.

Kilder og henvisninger 
 General Hans Jesper Helsø's CV

Danskere i 1900-tallet
Danskere i 2000-tallet
Generaler fra Danmark
Storkors af Dannebrog
Personer i Kraks Blå Bog
Forsvarschefer fra Danmark
Marcipan

Marcipan er en fødevare, der består af malede mandler og sukker, og hvis karakteristiske smag især stammer fra bittermandler, der typisk udgør mellem 4% og 6% af det totale mandelindhold efter vægt. Marcipan kan også være tilsat rosenvand.

Marcipan bruges til konfekt, i is og bagværk (fx i remonce). Den er nem at forme og kan farves med frugtfarve. Den benyttes derfor ofte til at dekorere kager.

Bagemarcipan til brug i bagværk indeholder desuden abrikoskerner. Det skulle gøre marcipanen mere bagefast og forhindre, at den flyder ud. Bagemarcipan kaldes percipan primært i Tyskland, hvor betegnelsen marcipan ikke må benyttes om blandingsproduktet. I Danmark er der ingen regler på dette område.

Marcipan er hovedbestanddelen af kransekage, som i Danmark ofte spises nytårsaften og til bryllupper.

Historie 

Der er flere meninger om, hvem der fik ideen til at lave marcipan. Italienerne mener, at det var en bagerdatter i middelalderens Venedig, der fik hakket alt for mange mandler, da hun skulle hjælpe sin far med en kagedej. Miseren blev opdaget for sent, og faderen blev selvsagt vred over den ødelagte dej – lige indtil han fik smagt den.
Begejstret sødede han massen med flydende honning, skar den ud i små stykker og solgte resultatet under navnet Skt. Markusbrød – eller Marci panis.

Ordets oprindelse er uklar. Tidsskriftet Skalk nr. 6 december 2006 foreslår en anden historie: Marcipan kan spores til perserne i 700-tallet e.Kr., og at fænomenet kom til Europa, måske Venedig, med hjemvendte korsfarere. Ordet marcipan skulle stamme fra mautaban, den arabiske betegnelse for en byzantinsk mønt med en siddende Kristus på aversen. Mønttypen hed matapan i Venedig. Navnet gik over på den æske, man forhandlede marcipanmasse, mazapane, og andre søde sager i. Og til sidst til selve marcipanen.

Eksterne kilder/henvisninger 

 Sådan fik vi marcipanen  på Odense Marcipans websted.
Torben Din

Torben Din var manden bag Danmarks første stand-up comedy-scene i København, nemlig Restaurant DIN's. Han var antikhandler i Ll. Kannikestræde i København. Han lavede i 1987/88 sin antikvitetsforretning om til en 700 m² restaurant og bar i 3 etager; stedet kom til at hedde DIN's. En række standup-komikere fik lagt grundstenen til deres karriere i DIN's, bl.a. Casper Christensen, Lars Hjortshøj, Jan Gintberg, Mette Lisby, Frank Hvam, Anders “Anden” Matthesen, Mick Øgendahl, Uffe Holm, Amin Jensen, Lasse Rimmer og Thomas Wivel, Omar Marzouk, Carsten Bang, Mette Frobenius, Gordon Kennedy og Timm Vladimir.

Efter Torben Din begyndte at male, besluttede han at stoppe DIN's.

Torben Din arbejder i dag som kunstmaler men har fravalgt danske gallerier. Han deltog på den Internationale Biennale i Chiantiano i Italien den 7.-14. september 2013, hvor han modtog 2 Awards.

Eksterne links 

 Torben Dins hjemmeside

Tjek fødselsår
Malere fra Danmark
Erhvervsfolk fra Danmark
Engelsborgskolen

Engelsborgskolen er en skole placereret i den vestlige del af Kongens Lyngby i området mellem Gammel Bagsværdvej, Christian X's Alle og Engelsborgvej.
Skolen har medvirket i flere Lille Per-film samt i filmen Bølle Bob. Skolen fik i 2006 en stor glasbygning, og havde i året 2004/2005 Danmarks næsthøjeste karaktergennemsnit.

Forhenværende minister Jytte Hilden, født Jensen, gik på Engelsborgskolen fra 1949 til 1950.
Folketingsmedlem Mette Thiesen var lærer på skolen mellem 2017 og 2019.

Referencer

Eksterne henvisninger 
 Skolens hjemmeside 

Uddannelsesinstitutioner i Kongens Lyngby
Der er et yndigt land (film fra 1983)

Der er et yndigt land er en dansk film fra 1983, skrevet af Jørgen Ljungdahl og Morten Arnfred, der også har instrueret. Filmen vandt Bodilprisen for bedste danske film, og skuespillerne Ole Ernst og Arne Hansen fik hver en Bodil for henholdsvis bedste mandlige hovedrolle og bedste mandlige birolle. Filmen blev endvidere nomineret til Guldbjørnen ved Filmfestivalen i Berlin.
Filmen blev optaget på en gård ved Vig i Odsherred.

Medvirkende 
 Ole Ernst - Knud Jensen, svineproducent
 Karen-Lise Mynster - Katrine, Knuds kone
 Anna Vallgårda - Anna, Knud og Katrines datter
 Ricki Rasmussen - Søren, Knud og Katrines søn
 Ingolf David - Vilhelm, postbud
 Arne Hansen - Poul, proprietær - Katrines bror
 Reimer Bo Christensen - Tom, lærer - Katrines kollega
 Gyrd Løfqvist - Villy, Knuds far
 Blanche Funch - Estrid, Katrines mor
 Finn Nielsen - Bjarne, svineavlskonsulent
 Stig Hoffmeyer - Bankbestyrer
 Erik Thygesen - Karlsen, forretningsfører
 Ole Meyer - Svend, chauffør
 Margrethe Koytu - Inga, kontordame
 Esben Høilund Carlsen - Dyrlæge
 Henning Jensen - Dyrlæge
 Jane Jeppesen
 Jarl Forsman
 Lars Olesen
 Steen Friis

Referencer

Eksterne henvisninger 
 

Dramafilm fra Danmark
Danske film fra 1983
Film instrueret af Morten Arnfred
Bodilprisen for bedste danske film
Rainfox

Rainfox er en dansk film fra 1984, instrueret af Esben Høilund Carlsen og skrevet af Lars Lundholm.

Medvirkende
Solbjørg Højfeldt
Leif Sylvester Petersen
Axel Strøbye
Jess Ingerslev
Ole Ernst
Ingolf David
Birger Jensen

Eksterne henvisninger 
 

Dramafilm fra Danmark
Danske film fra 1984
Film instrueret af Esben Høilund Carlsen
Dansksprogede film
Kønsdiskrimination

Kønsdiskrimination er alle forskelsbehandlinger der tildeler eller berøver en person fordele, muligheder eller status på baggrund af dennes køn.

Ligestillingsarbejdet er delt i to instanser:

Transportministeriet: Varetager de politiske og administrative opgaver inden for ligestillingsområdet ()
Ligebehandlingsnævnet: Klagenævn for sager om kønsdiskrimination

Bekendtgørelse af lov om ligebehandling af mænd og kvinder med hensyn til beskæftigelse m.v. (Ligebehandlingsloven) og Bekendtgørelse af lov om ligestilling af kvinder og mænd (Ligestillingsloven) vedrører beskyttelse imod diskrimination på grund af køn herunder også i forbindelse med barsel.

Se også 
Diskrimination
Seksuel orientering

Eksterne henvisninger 

 Institut for Menneskerettigheder

Forskelsbehandling
Jura
Køn
Diskrimination
Sexisme
Thomas er fredløs

Thomas er fredløs er en dansk film fra 1967.
Manuskript og instruktion Sven Grønlykke.
Blandt de medvirkende kan nævnes:

Birger Jensen
Jytte Abildstrøm
Bent Christensen
Peter Belli
Povl Dissing
Thøger Olesen
Ingvald Lieberkind
Niels Rasmussen

Eksterne henvisninger 

Danske film fra 1967
Smil Emil

Smil Emil er en dansk film fra 1969.
Manuskript Jesper Høm og Birger Jensen.
Instruktion Jesper Høm.
Blandt de medvirkende kan nævnes:

Birger Jensen
Elsebeth Reingaard
Gertie Jung
Claus Nissen
Thomas Winding
Ole Grünbaum
Sisse Reingaard
Niels Skousen
Lisbet Lundquist

Eksterne henvisninger 
 

Danske film fra 1969
Mord i mørket

Mord i mørket er en dansk film fra 1986. Den blev instrueret af Sune Lund-Sørensen, og manuskriptet blev skrevet af Erik Balling, Henning Bahs og Sune Lund-Sørensen efter en roman af Dan Turèll. Michael Falch spillede hovedrollen som den navnløse detektiv, og vandt Bodilprisen for bedste mandlige hovedrolle for sin præstation året efter.

Medvirkende 
 Michael Falch
 Tommy Kenter
 Line Knutzon
 Ove Sprogøe
 Ole Ernst
 Hans Henrik Voetmann
 Morten Grunwald
 Peter Larsen
 John Martinus
 Peter Schrøder
 Lise-Lotte Norup
 Arne Hansen
 Benny Bundgaard
 Tage Axelson
 Bent Warburg
 Kit Eichler
 Anders Hove
 Martin Spang Olsen
 Erik Holmey
 Peter Gantzler

Kilder

Referencer 

Kriminalfilm fra Danmark
Danske film fra 1986
Tæl til 100

Tæl til 100 er en dansk film fra 2004, instrueret af Linda Krogsøe Holmberg, der også har skrevet manuskriptet med Stephen Jaworski og Hans Petter Blad.

Medvirkende
Troels Lyby
Anders W. Berthelsen
Nikolaj Steen
Ole Ernst
Julie Carlsen

Eksterne henvisninger 
 

Dansksprogede film
Danske film fra 2004
Dramafilm fra Danmark
Stilling Kirke

Stilling Kirke er en kirke beliggende i den østlige del af bydelen Stilling, ca. 5 km nordøst for Skanderborgs centrum. Tidligere lå den i Hjelmslev Herred, Skanderborg Amt, og herefter indtil 2006, Århus Amt.

Eksterne henvisninger 

 Stilling Kirke på korttilkirken.dk
 Stilling Kirke på danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Kirke
Antikapitalisme

Antikapitalisme betegner synspunkter vendt imod kapitalisme. Ofte, og især indenfor en marxistisk terminologi, vil der være tale om en kritisk indstilling overfor lønarbejde, privat ejendomsret til produktionsmidlerne, markedsøkonomi og social ulighed. Mere bredt bruges antikapitalisme dog også om kritik af samfundstendenser præget af konkurrence og individualisering.

En antikapitalistisk indstilling findes både blandt socialister og nazister, men oftest med vidt forskelligt indhold. Hvor socialister kritiserer kapitalismen for at udbytte og fremmedgøre arbejderklassen og undergrave naturgrundlaget, har den nazistiske antikapitalisme bygget på et generelt had og angst vendt mod det moderne industrisamfunds politisk-økonomiske fænomener. Kapitalismen associeredes i nazismen med noget særligt "jødisk", der søgte at nedbryde "folkefællesskabet", hvilket imidlertid ikke forhindrede Hitler i at modtage op mod 3 millioner mark fra storindustrien til den nazistiske valgkampagne op til valget i 1933.

Også indenfor politisk islam kritiseres kapitalisme, dels pga. forbud mod at bedrive åger, og dels fordi kapitalisme betragtes som et udtryk for vestlig dekadence, der truer muslimsk kultur og levevis.

Ifølge Karl Marx' materialistiske historieopfattelse udgør kapitalismen det seneste i en serie af klassesamfund, som kan blive afløst af socialismen og endelig kommunismen, det stats- og klasseløse samfund.

Ideologier
Upernavik Kujalleq

Upernavik Kujalleq ("Det sydligste Upernavik", dansk navn: Søndre Upernavik) er en grønlandsk bygd beliggende ca. 73 km syd for Upernavik i Avannaata Kommune. Bygden har ca. 195 indbyggere (2014). Den blev grundlagt som en handelsstation i 1855.

Før i tiden udgjorde fangst af sæler og andre havpattedyr, samt fiskeri af torsk og havkat det økonomiske grundlag, men i dag er det især hellefisk, der fiskes.

Der er seks ansatte i supermarkedet Pilersuisoq, samt seks ansatte (hvoraf to er uddannede lærere) i skolen Mathiarsip Atuarfia, som har plads til ca. 39 elever fra 1. til 9. klasse.

Referencer 

Bygder i Avannaata Kommune
Tussaaq

Tussaaq (grønl. smalhalsen), er en forladt grønlandsk bygd, beliggende på en ø med samme navn, ca. 33 km nord for Upernavik i Avannaata Kommune.

Bygdens butik blev lukket 1986. I 1990 var der 52 indbyggere og i 1994 kun 22 indbyggere. Fra 1998 havde bygden kun en beboer - Peter. I 2010 forlod han også bygden og den blev lukket. Før affolkningen levede indbyggerne overvejende af sælfangst.

I 1925 var sønderjyden Rudolf Kleemann bygdens udstedsbestyrer og fangeren Johan Thomasen kommunalrådsformand.

Referencer 

Bygder i Avannaata Kommune
Øer i Grønland
Tasiusaq (Avannaata)

Tasiusaq ("Lagunen") er en grønlandsk bygd beliggende ca. 65 km nord for Upernavik i Avannaata Kommune. Bygden har ca. 243 indbyggere (2014), 58 huse, kirke, fiskefabrik, kommunekontor, butik (Pilersuisoq), kiosk og en jordemoder.

Indbyggertallet er svagt stigende, men varierer på grund af skiftende behov for arbejdskraft ved Royal Greenlands fabrik i bygden. De fleste er beskæftiget med fangst og fiskeri. Ca. ti mennesker er ansat i butikken, på posthuset og på Tasiusaq Helistop. På kommunekontoret er der ansat fire kontorfolk. En renovationsmedarbejder står for indhentning af bygdens affald og natrenovation.

Bygdens børn undervises af fire lærere på den nyrenoverede skole Tasiusap Atuarfia, som har plads til ca. 42 elever fra 1. til 9. klasse.

Bygdehuset har en sal med tilhørende køkken, bygdens to eneste toiletter med træk og slip, tre brusebade, samt et lille vaskeri. Der er ansat to personer til rengøring og opsyn med vaskeri og baderum. Desuden er der ansat en mand med ansvar for bygdens el- og drikkevandsforsyning. En stor frostsikret tank fyldes om sommeren med vand hentet enten direkte fra nærliggende drikkevandssøer eller som afhuggede stykker af mindre isbjerge. En del af indbyggerne har vandtanke udenfor deres huse, hvorfra der er taphane og/eller rør ind i huset.

Referencer 

Bygder i Avannaata Kommune
Nutaarmiut

Nutaarmiut ("Menneskene på det nye sted") er en bygd i det nordvestlige Grønland, ca. 82 km nord for Upernavik i Avannaata Kommune. Bygden tilhørte indtil 2009 den tidligere Upernavik Kommune. Bygden har ca. 32 indbyggere (2014). De vigtigste indtægtskilder er fiskeri og sælfangst.

Bygden har en skole og en lille kirke. Skolen Nutaarmiut Atuarfia har plads til ca. fire elever fra 1. til 7. klasse.

Referencer 

Bygder i Avannaata Kommune
Nuussuaq (Avannaata)

Nuussuaq ("Det store næs", tidligere dansk navn: Kraulshavn) er en bygd i det nordvestlige Grønland beliggende på den sydvestlige del af halvøen Nuussuaq, ca. 150 km nord for Upernavik i Avannaata Kommune. Bygden tilhørte indtil januar 2009 Upernavik Kommune. Der er ca. 205 indbyggere i Nuussuaq (2014). Det danske navn Kraulshavn stammer fra løjtnant og kolonibestyrer i Upernavik, H.P. Kraul (1863 – 1915).

Nuussuaq blev grundlagt i 1923 som en handelsstation. De første beboere kom fra nedlagte i bygder i området. I de første år boede der ca. 10 mennesker, men fra slutningen af 1920'erne fik bygden efterhånden flere indbyggere.

Om sommeren er der ca. 1-2 gange om ugen bådforbindelse til Upernavik. Hele året er der to gange ugentligt helikopterforbindelse mellem Nuussuaq Helistop og Upernavik Lufthavn.

Området omkring bygden er velegnet til vandring og observation af hvaler. Årligt trækker hvidhvaler ind i bugten, hvor de traditionelt jages af lokalbefolkningen. I dag er Nuussuaq stadig en af de mest traditionelle jagt- og fiskeribygder i Grønland.

Bygdens børn undervises på Nuussuup Atuarfia, der blev renoveret i 1999. Skolen har plads til ca. 36 elever fra 1. til 7. klasse. Der er desuden tilknyttet to lærerboliger.

Kirken i Nuussuaq nedbrændte i 2008. En ny kirke blev indviet d. 10. december 2011.

Referencer 

Bygder i Avannaata Kommune
Erik Lindberg

Erik Lindberg Christensen (født 20. oktober 1914 i Gjern, død 30. januar 2007) var en dansk maler. 

Erik Lindberg boede hele sit liv i Gjern – nærmere betegnet Holmstol – og var i sine unge dage nærmest elev af Erik Raadal. Han arbejdede også som cykelhandler, mekaniker og fabrikant; og han var menighedsrådsformand og grundlægger af en lokal KFUM-spejdertrop.

Han debuterede på Charlottenborg først i 1930'erne og fejrede sit 70-års-kunstnerjubilæum på Gjern Kultur- og Idrætscenter i 2000. Udstillingen var arrangeret af Fyhns Galleri.

Erik Lindberg mestrede flere genrer helt fra det naturalistiske til det abstrakte.

Han har malet utallige billeder fra Gjern – men også fra Skagen, hvor han ofte ferierede med sin hustru Oda, født Pedersen.

Efter Erik Lindbergs eget udsagn ligger det abstrakte hans sind nærmest, og han var aktiv med penslen, til han flyttede ind på Karolinelundcenteret i Gjern med sin kone i 2004.

Referencer 

Malere fra Danmark
Hammel Kirke

Hammel Kirke ligger i byen Hammel og er en romansk kirke fra ca. 1100 og rummer flere seværdigheder. I kirkens sokkel, øst for mandsdøren, findes runeinskriptioner i stenene, og i kirkens østlige ende er opført et kapel, der frem til 1800-tallet blev benyttet som gravplads for familien Friis på Frijsenborg Slot.

I 1558 blev Hammel Kirke sognekirke for beboerne i det hidtidige Jernit Sogn, da kongen befalede, at Jernit Kirke skulle nedbrydes og materialerne herfra anvendes til Hammel Kirke. Resterne fra Jernit Kirke blev i 1904 påvist ved en udgravning ved vejen nordøst for Frijsenborg Slot.

Kirken er en såkaldt vejkirke.

Eksterne kilder og henvisninger 

 Hammel Kirke  hos nordenskirker.dk
 Hammel Kirke på danmarkskirker.natmus.dk (Danmarks Kirker, Nationalmuseet)
 Hammel Kirke på KortTilKirken.dk

Kirker i Favrskov Kommune
Kirker i Århus Stift
Kirker i Skanderborg Amt
Kirke
Røgen Kirke

Røgen Kirke ligger i landsbyen Røgen, ca. 6 km sydvest for Hammel. Kirken er opført omkring 1200 i romansk stil af granitkvadre. Siden er skib og kor blevet forhøjet med røde mursten og tårnet føjet til. Den blev istandsat 1968-69, og Sven Havsteen-Mikkelsen har i 1970 leveret alterudsmykning til kirken. I 1864 ombygget ved tårn.

Eksterne kilder og henvisninger 
 Røgen Kirke hos KortTilKirken.dk
 Røgen Kirke hos danmarkskirker.natmus.dk (Danmarks Kirker, Nationalmuseet)
 Danske Aner – Røgen Sogn

Kirker i Favrskov Kommune
Kirker i Århus Stift
Kirker i Skanderborg Amt
Voldby Kirke (Favrskov Kommune)

Voldby Kirke ligger i landsbyen Voldby, et par kilometer syd for Hammel.

Kirkens skib og kor er fra ca. 1200, mens styltetårnet er fra 1500-tallet og i øvrigt sidenhen ombygget. Altertavlen er en sengotisk fløjaltertavle fra ca. 1520, der stammer fra Claus Bergs værksted.

Eksterne kilder og henvisninger 
 Voldby Kirke hos KortTilKirken.dk
 Voldby Kirke hos danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Skanderborg Amt
Lading Kirke

Lading Kirke ligger i landsbyen Lading, knap otte kilometer sydøst for Hammel.
Kirken er opført i romansk stil, men er stærkt ændret efter en ombygning i 1861-62.

Eksterne kilder og henvisninger 
 Lading Kirke hos KortTilKirken.dk
 Lading Kirke hos danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Århus Amt